Φ.Σ. Εορδαϊκός Πτολεμαΐδας

Το **Φίλαθλο Σωματείο Εορδαϊκός Πτολεμαΐδας Ακαδημία Ποδοσφαίρου** είναι ελληνικό ποδοσφαιρικό σωματείο το οποίο εδρεύει στην Πτολεμαΐδα. Τα χρώματα του είναι το πράσινο και το κίτρινο. 

Είναι σημαντική ομάδα της Δυτικής Μακεδονίας καθώς διέπρεψε στη Β΄ Εθνική και στη Γ΄ Εθνική από τα τέλη της δεκαετίας του 1970 έως και τα μέσα της δεκαετίας του 1990. Την περίοδο 1992–1996 αγωνιζόταν στα επαγγελματικά πρωταθλήματα με την επωνυμία «**[[Ποδοσφαιρική Ανώνυμη Εταιρεία]] Αθλητικός Γυμναστικός Σύλλογος Εορδαϊκός**» και με τον διακριτικό τίτλο «**[[Ποδοσφαιρική Ανώνυμη Εταιρεία|Π.Α.Ε.]] Α.Γ.Σ. Εορδαϊκός**».

## Ιστορία
### Τα πρώτα χρόνια
#### 1978–1996: Συγχώνευση και Α.Γ.Σ. Εορδαϊκός Πτολεμαΐδας
Το 1978 οι δυο ομάδες της Πτολεμαΐδας, ο ιστορικός Α.Σ. Άρης Πτολεμαΐδας (έτος ίδρυσης 1928) με μεγάλες επιτυχίες και πολλές παρουσίες στη Β΄ Εθνική και ο Πτολεμαίος Πτολεμαΐδας (έτος ίδρυσης 1926) αποφάσισαν να συγχωνευτούν και από τη συγχώνευση προέκυψε ο «**Αθλητικός Γυμναστικός Σύλλογος Εορδαϊκός Πτολεμαΐδας**» ως μετονομασία του Α.Σ. Άρη Πτολεμαΐδας και η Αναγέννηση Πτολεμαΐδας ως μετονομασία του Πτολεμαίου Πτολεμαΐδας, που θα αποτελούσε θυγατρική του Α.Γ.Σ. Εορδαϊκού Πτολεμαΐδας.

Οι πρόεδροι του Α.Σ. Άρη Πτολεμαΐδας και του Πτολεμαίου Πτολεμαΐδας που διαπραγματεύτηκαν τη συγχώνευση ήταν οι Γιώργος Γάκης και Δημήτρης Ξυνός ή Ξενόπουλος, αντίστοιχα. Η πρώτη διοίκηση του Α.Γ.Σ. Εορδαϊκού Πτολεμαΐδας αποτελούνταν από τον πρόεδρο Δαβάκο Χρήστο και τους Γάκη Γιώργο, Εσπερίδη Στέλιο, Γιαννακίδη Φίλιππα, Τσαχουρίδη Αλέκο, Βουδαντά Χρήστο, Κούση Παναγιώτη και Πουλασουχίδη Στέλιο. Το πρώτο ρόστερ του συλλόγου την περίοδο 1978–79 ήταν: Παπαδόπουλος, Παπαλαζάρου, Καλαιτζόπουλος, Ευθυμιάδης, Ατσός (τερμ.), Τοπάλης, Αρσενίδης (τερμ.), Χαριτίδης, Μ.Αθανασιάδης, Ιωαννίδης, Λαζαρίδης, Παντελίδης, Χασιώτης, Ξυνάδας, Σαρόγλου, Νικολαΐδης.

Ο Εορδαϊκός έδωσε μια νέα πνοή στα ποδοσφαιρικά δρώμενα της ευρύτερης περιοχής του νομού Κοζάνης. Η ομάδα είχε εδραιώσει την παρουσία της στη Β΄ και Γ΄ Εθνική και πάλευε για την άνοδο της στην Α΄ Εθνική, ενώ παράλληλα συμμετείχε με αξιώσεις στο Κύπελλο Ελλάδας. Τα χρώματα με τα οποία αγωνιζόταν ήταν πράσινο και κίτρινο, ένας συνδυασμός πρωτότυπος για ομάδες της Ελλάδας.

Ο Εορδαϊκός στην Β΄ Εθνική την περίοδο 1982–83 αγωνίστηκε με το εξής ρόστερ: Βουνοτρυπίδης, Μαυρόπουλος, Αριστέρογλου (τερματοφύλακας), Γεωργιάδης, Γρηγοριάδης, Κοντοφάκας (τερματοφύλακας), Λάλος, Ξυνάδας, Κουλίδης, Ευθυμιάδης, Ασθενίδης Ασλανίδης, Χαϊτίδης, Πολατίδης, Αρσενίδης (τερματοφύλακας), Τσεμπερλίδης, Τύπου, Παναγιωτίδης, Τσουτζίδης, Τσιφντζόγλου Αθανασιάδης, Κανδυλιώτης, Τακίδης, Τσουκάκης, Ελευθεριάδης.

Στις αρχές της δεκαετίας του 1990 ο σύλλογος αγωνίζονταν στην Β΄ Εθνική. Την περίοδο 1992–93 όμως υποβιβάστηκε. Το 1996 υποβιβάστηκε και από την Δ΄ Εθνική Κατηγορία. Ετσι, αποφασίστηκε αντί της επιστροφής του τοπικό της ΕΠΣ Κοζάνης, η συγχώνευση με τον συμπολίτη Ηρακλή, επίσης ομάδα Δ΄ Εθνικής.

### H Συγχώνευση

#### Π.Α.Σ. Πτολεμαΐδα (1996–2000)
To 1996 ο Εορδαϊκός λόγω σοβαρών οικονομικών προβλημάτων ουσιαστικά αδρανοποιήθηκε και συγχωνεύθηκε με τον Ηρακλή Πτολεμαΐδας, ο οποίος μετονομάστηκε σε «**Π.Α.Σ. Πτολεμαΐδα**». Αγωνίστηκε στην Δ΄ Εθνική Κατηγορία την περίοδο 1996–97.

#### Α.Σ. Πτολεμαΐδα (2000–2007)

Κατόπιν, το 2000 ο Π.Α.Σ. Πτολεμαΐδα συγχωνεύτηκε με την Α.Ε. Πτολεμαΐδας και μετονομάστηκε σε «**Α.Σ. Πτολεμαΐδα**», που τη διετία 2004–2006 ίδρυσε Π.Α.Ε. και αγωνίστηκε στη Γ΄ Εθνική Κατηγορία ως «**Πτολεμαΐδα Λιγνιτωρύχοι [[Ποδοσφαιρική Ανώνυμη Εταιρεία|Π.Α.Ε.]]**».

### Επανίδρυση
#### 2007–2017: Α.Σ. Εορδαϊκός 2007
[μικρογραφία|130x130εσ|Το [λογότυπο του Α.Σ. Εορδαϊκού 2007 (2007–2017).]]

Τον Αύγουστο του 2007 κι ενώ ο σύλλογος είχε κερδίσει την επάνοδο στη Γ΄ Εθνική αποφασίστηκε η μετονομασία του Α.Σ. Πτολεμαΐδα σε «**Αθλητικός Σύλλογος Εορδαϊκός 2007**», επαναφέροντας εκτός από την ονομασία και τα ιδιαίτερα χρώματα του Εορδαϊκού, το πράσινο και το κίτρινο. 

Μέχρι και την αγωνιστική περίοδο 2010–11 συμμετείχε στο 2ο όμιλο της επαγγελματικής Γ΄ Εθνικής Κατηγορίας ως «**Εορδαϊκός 2007 Τ.Α.Π.**». Την αγωνιστική περίοδο 2011–12 η ομάδα δεν πήρε πιστοποιητικό συμμετοχής στο πρωτάθλημα λόγω χρεών και εσφαλμένων χειρισμών της διοίκησης και από την περίοδο 2012–13 αγωνίστηκε στο τοπικό πρωτάθλημα της Ε.Π.Σ. Κοζάνης. 

Την περίοδο 2013–14 κατέκτησε τον τίτλο της Α΄ Κατηγορίας Ε.Π.Σ. Κοζάνης και συμμετείχε στα μπαράζ ανόδου για τη Γ΄ Εθνική, όμως απέτυχε να κερδίσει την άνοδο. Ωστόσο ένα χρόνο αργότερα, μέσα από την ίδια διαδικασία, η ομάδα κατάφερε και πήρε το εισιτήριο για την Γ΄ Εθνική Κατηγορία. Το 2017 λόγω οικονομικής αδυναμίας της διοίκησης, η ομάδα δεν δήλωσε συμμετοχή στο πρωτάθλημα της Γ΄ Εθνικής και εν τέλει διαλύθηκε.

#### 2017–Σήμερα: Φ.Σ.Α.Π. Εορδαϊκός Πτολεμαΐδας
Το 2017 ιδρύθηκε το «**Φίλαθλο Σωματείο Εορδαϊκός Πτολεμαΐδας Ακαδημία Ποδοσφαίρου**». Το 2017-18 αγωνίστηκε στην Γ' ΕΠΣΚ και κέρδισε την άνοδο. Την περίοδο 2018–19 κατέκτησε το πρωτάθλημα της Β΄ Κατηγορίας Ε.Π.Σ. Κοζάνης και προβιβάστηκε στην Α΄ Κατηγορία Ε.Π.Σ. Κοζάνης.

Το 2023 ο Εορδαϊκός έχασε αγωνιστικά την άνοδο στη Γ΄ Εθνική μέσω των μπαράζ ανόδου, κάτι το οποίο προκάλεσε θλίψη στις τάξεις της ομάδας και απογοήτευση για την απώλεια της επιστροφής στις εθνικές κατηγορίες. Όμως, αυτή η θλίψη δεν κράτησε πολύ καθώς προέκυψαν κενές θέσεις στην παραπάνω κατηγορία και έτσι ο Εορδαϊκός ως επιλαχών ανέβηκε στη Γ΄ Εθνική καλύπτοντας ένα από τα κενά.

##### Απορρόφηση του Π.Σ. Μακεδονικού Φούφα
Το 2023, μία άλλη ομάδα του ίδιου νομού, ο Π.Σ. Μακεδονικός Φούφα είχε μόλις υποβιβαστεί από τη Γ΄ Εθνική, αφήνοντας την κατηγορία σε μία χρονιά δύσκολη καθώς υπήρχαν πολλές δυνατές ομάδες σε σχέση με αυτή.

Έτσι, το βράδυ της 1ης Ιουλίου 2023 οι διοικήσεις των συλλόγων ανακοίνωσαν την σύμπραξή τους και εξέφρασαν την επιθυμία τους για μία κοινή πορεία με στόχο ένα καλύτερο μέλλον για το ποδόσφαιρο της Πτολεμαΐδας. Μάλιστα το 2014 και 2015 ο Εορδαϊκός είχε χάσει το Σούπερ Καπ Κοζάνης από τον Μακεδονικό.

##### Πτώση και επάνοδος
Η παρουσία του Εορδαϊκού στην Γ΄ Εθνική την σεζόν 2023–24, δυστυχώς θα αποδειχθεί σύντομη, καθώς στο τελευταίο παιχνίδι της αγωνιστικής έχασε με 1-2 απέναντι στον Αστέρα Πετριτή, με πολλά παράπονα για την διαιτησία, και επέστρεψε στην Α΄ Ε.Π.Σ. Κοζάνης διότι είχε μειονέκτημα στην ισοβαθμία.

Την περίοδο 2024–25 κατέκτησε ξανά το πρωτάθλημα της Ε.Π.Σ. Κοζάνης και συμμετείχε στο ειδικό πρωτάθλημα ανόδου, στο οποίο πήρε πανηγυρικά την επάνοδο στην Γ΄ Εθνική.

## Τίτλοι - Διακρίσεις
* Πρωτάθλημα Γ΄ Εθνικής: 1978–79
* Πρωτάθλημα Α΄ Ε.Π.Σ. Κοζάνης: 2013–14, 2014–15, 2022–23, 2024–25
* Πρωτάθλημα Β΄ Ε.Π.Σ. Κοζάνης: 2018–19
* Πρωτάθλημα Γ΄ Ε.Π.Σ. Κοζάνης: 2017–18
* Κύπελλο Ε.Π.Σ. Κοζάνης: 
**Φιναλίστ: 2013
**Νικητής: 2023-24

## Συμμετοχές στις Εθνικές Κατηγορίες
* Β΄ Εθνική Κατηγορία (7 συμμετοχές): 1979–80, 1980–81, 1981–82, 1982–83, 1989–90, 1990–91, 1992–93
* Γ΄ Εθνική Κατηγορία (19 συμμετοχές): 1978–79, 1983–84, 1984–85, 1985–86, 1986–87, 1987–88, 1988–89, 1991–92, 1993–94, 1994–95, 1995–96, 2007–08, 2008–09, 2009–10, 2010–11, 2015–16, 2016–17, 2023–24, 2025–26

## Σημαντικοί ποδοσφαιριστές

*  Μπάμπης Πεϊδης  
*  Μιχάλης Αθανασιάδης
*  Μάκης Τζάτζος
*  Ανδρέας Μητρομάρας 
*  Γιάννης Κουλίδης
*  Γιωργος Τύπου
*  Γιώργος Πανάκης
*  Γιάννης Ελευθεριάδης  
*  Γιώργος Κωνσταντινίδης 
*  Τρύφωνας Δημητριάδης
*  Γιώργος Δεληζήσης  
*  Χρήστος Τομαράς 
*  Γιώργος Σπύρλε 
*  Γιάννης Προβίδας
*  Βαγγέλης Κουτσουρές
*  Ιωάννης Θωμαΐδης
*  Γιάννης Περπερίδης 
*  Αλέξανδρος Ριζούλης 
*  Χρήστος Μπερμπερίδης
*  Αριστείδης Λώττας
*  Στράτος Καραμπατζάκης 
*  Δημήτρης Ταφαρλής
*  Γεώργιος Νασιόπουλος
*  Απόστολος Τσιανάκας
*  Μιρκο Μίχιτς
*   Τούμπιτς
*   Τάνεφ
*  Γιούρι Λοντίγκιν

## Προπονητές
*  Λεωνίδας Βόσδου
*  Σωτήρης Αντωνίου
*  Κωνσταντίνος Τσαγκαλίδης
*  Δημήτρης Σιαπανίδης 
*  Γιάννης Κουλίδης 
*  Νίκος Κατακαλίδης
*  Γιάννης Παρασκευάς 
*  Γιώργος Τσέπουρας

## Έδρα
Χρησιμοποιεί ως αγωνιστική έδρα το Δημοτικό Στάδιο Πτολεμαΐδας «Αιμίλιος Θεοφανίδης», το οποίο έχει χωρητικότητα 2.000 θέσεων. Την περίοδο 1990–91 τοποθετήθηκε χλοοτάπητας.

## Αντιπαλότητες
Από τη δεκαετία του 1970 ξεκίνησε κόντρα με τoν Ηρακλή, την άλλη μεγάλη ομάδα της πόλης και οι δυο ομάδες μοιράζονταν την ίδια έδρα. Το 1996 όμως οι δύο σύλλογοι συγχωνεύθηκαν για να δημιουργηθούν ξανά (2007 και 2011 αντίστοιχα).

Την περίοδο 2018–19 ο Εορδαϊκός ανέβηκε στην Α΄ Ε.Π.Σ. Κοζάνης και οι δύο ομάδες συναντήθηκαν ξανά στην ίδια κατηγορία την περίοδο 2019–20. Στις 14 Δεκεμβρίου συναντήθηκαν για τελευταία φορά για την Α΄ Ε.Π.Σ. Κοζάνης και ο Εορδαϊκός εντός έδρας στο φινάλε του πρώτου γύρου κέρδισε τη νεανική ομάδα του Ηρακλή με 2-1.

## Παραπομπές


## Εξωτερικοί σύνδεσμοι
* 

Κατηγορία:Εορδαϊκός
Κατηγορία:Αθλητικοί σύλλογοι Κοζάνης
Κατηγορία:Ιδρύσεις αθλητικών συλλόγων το 1978
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1978